b"\n_START_ARTICLE_\nCrnooka deverika\n_START_SECTION_\nOsnovna obilje\xc5\xbeja\n_START_PARAGRAPH_\nCrnooka deverika je izdu\xc5\xbeenog, visokog i bo\xc4\x8dno spljo\xc5\xa1tenog tijela, ali znatno manje nego deverika. Le\xc4\x91ni dio je taman, bokovi srebrnasti, prsne i trbu\xc5\xa1ne peraje su \xc5\xbeu\xc4\x87kaste, a le\xc4\x91na, podrepna i repna peraja su sive boje. Tipi\xc4\x8dna osobina je izuzetno duga repna peraja, do 48 mekih \xc5\xa1ip\xc4\x8dica. Mo\xc5\xbee narasti do 35\xc2\xa0cm du\xc5\xbeine i 800\xc2\xa0grama te\xc5\xbeine. Do\xc5\xbeivi najvi\xc5\xa1e 15 godina.\n_START_SECTION_\nStani\xc5\xa1te i pona\xc5\xa1anje\n_START_PARAGRAPH_\nCrnooka deverika naseljava velike vodotoke sliva Crnog i Kaspijskog mora. Naseljava i bo\xc4\x8date vode.\n_START_SECTION_\nNa\xc4\x8din hranjenja\n_START_PARAGRAPH_\nHrani se bentosom, li\xc4\x8dinkama kukaca, planktonom, sitnim meku\xc5\xa1cima, te rijetko dijelovima biljaka.\n_START_SECTION_\nRazmno\xc5\xbeavanje\n_START_PARAGRAPH_\nSpolno sazrijeva oko 4. godine. Mrijesti se od travnja do svibnja kada je temperatura vode oko 9\xc2\xb0C. Tijekom ovog perioda crnooke deverike kre\xc4\x87u se uzvodno rijekama. Mrijesti se uglavnom na vodenim biljkama. Jedna \xc5\xbeenka mo\xc5\xbee normalno polo\xc5\xbeiti od 10.000 do 50.000 jaja\xc5\xa1aca.\n_START_SECTION_\nStrani nazivi\n_START_PARAGRAPH_\nWhite-eye Bream (engleski); Zobel, Scheibpleinzen (njema\xc4\x8dki); L'abramide nano (talijanski); Br\xc3\xa8me du Danube (francuski); \xd0\x91\xd0\xb5\xd0\xbb\xd0\xbe\xd0\xb3\xd0\xbb\xd0\xb0\xd0\xb7\xd0\xba\xd0\xb0 (ruski)"